**ระเบียบวาระการประชุมสภาองค์การบริหารส่วนตำบลนาสี**

**สมัยสามัญ สมัยที่ 3/2562 ครั้งที่ 2**

**วันพุธ ที่ 21 เดือน สิงหาคม พ.ศ. ๒๕62 เวลา 09.30 น.**

**ณ ห้องประชุมสภาองค์การบริหารส่วนตำบลนาสี**

\*\*\*\*\*\*\*\*\*\*\*\*\*\*\*\*\*\*\*\*\*

**ระเบียบวาระที่ 1 เรื่องประธานแจ้งให้ทราบ**

..................................................................................................

มติที่ประชุม .................................................................................................

**ระเบียบวาระที่ 2 เรื่องรับรองรายงานการประชุมครั้งที่แล้ว**

มติที่ประชุม ...............................................................................................

**ระเบียบวาระที่ 3 กระทู้ถาม**

................................................................................................

มติที่ประชุม ................................................................................................

**ระเบียบวาระที่ 4 ญัตติเสนอเพื่อพิจารณา**

1. **เรื่องการพิจารณาร่างข้อบัญญัติงบประมาณรายจ่าย ประจำปีงบประมาณ พ.ศ.2563 ในวาระที่ 2 / ขั้นแปรญัตติ**

................................................................................................

มติที่ประชุม ................................................................................................

**2. เรื่องเปลี่ยนแปลงรายละเอียดคำชี้แจงงบประมาณรายจ่ายประจำปีงบประมาณ พ.ศ.2562**

- การเปลี่ยนแปลงรายละเอียดคำขี้แจงงบประมาณรายจ่ายประจำปีงบประมาณ พ.ศ. 2562 ดังนี้

โครงการซ่อมแซมถนนลูกรังโดยการลงหินคลุกบดอัดแน่น หลังวัดศิริมงคล บ้านห้วยหัน\*พัฒนา หมู่ที่ 14 ขนาดกว้าง 4.00 เมตร ยาว 400.00 เมตร ปริมาณหินคลุกบดอัดแน่น 160 ลูกบาศก์เมตร พร้อมป้ายโครงการ จำนวน 1 ป้าย งบประมาณ 140,000 บาท (รายละเอียดตามแบบแปลนที่ อบต.กำหนด) แผนงานอุตสาหกรรมและการโยธา หมวดค่าที่ดินและสิ่งก่อสร้าง งานก่อสร้างโครงสร้างพื้นฐาน ค่าก่อสร้างสิ่งสาธารณูปโภค **แก้ไขเปลี่ยนแปลงเป็น**  **โครงการวางท่อระบายน้ำ ขนาดท่อ 30\*100 เมตร พร้อมบ่อพัก ขนาด 70\*70 เมตร บ้านห้วยหันพัฒนา หมู่ที่ 14 ระยะทาง ท่อ คสล. 30\* 100 เมตร จำนวน 150 ท่อน บ่อพัก 15 บ่อ พร้อมป้ายโครงการ จำนวน 1 ป้าย (รายละเอียดตามแบบแปลนที่ อบต. กำหนด) งบประมาณ 140,000 บาท** รายละเอียดปรากฏตามเอกสารที่ส่งมาพร้อมนี้

มติที่ประชุม ................................................................................................

**ระเบียบวาระที่ 5 เรื่องอื่นๆ (ถ้ามี)**

..................................................................................................

..................................................................................................

**บันทึกรายงานการประชุมสภาองค์การบริหารส่วนตำบลนาสี**

**สมัยสามัญ สมัยที่ 3/2562 ครั้งที่ 2**

**วันพุธ ที่ 21 เดือน สิงหาคม พ.ศ. ๒๕62 เวลา 09.30 น.**

**ณ ห้องประชุมสภาองค์การบริหารส่วนตำบลนาสี**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| ๑ | นายสมชาย ศรีพุทธา | ประธานสภา อบต. | สมชาย ศรีพุทธา |
| ๒ | นายจันทร์เทียม บุญฮวด | รองประธานสภา อบต. | จันทร์เทียม บุญฮวด |
| ๓ | นายญาณวัฒน์ รักษาภักดี | สมาชิก อบต.ม.๑ | ไม่มา |
| ๔ | นายสมควร รัตนประเสริฐ | สมาชิก อบต.ม.๑ | สมควร รัตนประเสริฐ |
| ๕ | นายรังสันต์ อำมาตย์หิน | สมาชิก อบต.ม.๒ | รังสันต์ อำมาตย์หิน |
| ๖ | นายสมพร กุลโคตร | สมาชิก อบต.ม.4 | ไม่มา |
| ๗ | นางสงกรานต์ พินิจมนตรี | สมาชิก อบต.ม.๔ | สงกรานต์ พินิจมนตรี |
| ๘ | นายประสิทธิ์ นามโคตร | สมาชิก อบต.ม.6 | ประสิทธิ์ นามโคตร |
| ๙ | นางเฉลิม วรรณประเสริฐ | สมาชิก อบต.ม.7 | เฉลิม วรรณประเสริฐ |
| ๑๐ | นางกองจันทร์ จันทร์ชา | สมาชิก อบต.ม.7 | กองจันทร์ จันทร์ชา |
| ๑๑ | นายสถิตรัฐ พาไสย์ | สมาชิก อบต.ม.8 | สถิตรัฐ พาไสย์ |
| ๑๒ | นางสมหวัง จันทะมณี | สมาชิก อบต.ม.8 | สมหวัง จันทะมณี |
| ๑๓ | นายอ้น บุตรกุล | สมาชิก อบต.ม.9 | อ้น บุตรกุล |
| ๑๔ | นายสุวรรณ แพงวงษ์ | สมาชิก อบต.ม.10 | สุวรรณ แพงวงษ์ |
| ๑๕ | นายจิตติพัฒน์ กองกะมุด | สมาชิก อบต.ม.๑1 | ไม่มา (ลาป่วย) |
| ๑๖ | นายสุวิต สีหอม | สมาชิก อบต.ม.๑2 | ไม่มา |
| ๑๗ | นายบุญเพ็ง วงษ์ดินดำ | สมาชิก อบต.ม.๑2 | บุญเพ็ง วงษ์ดินดำ |
| ๑๘ | นางพัชราภรณ์ กิ่งมาลา | สมาชิก อบต.ม.๑3 / เลขานุการสภา อบต.นาสี | พัชราภรณ์ กิ่งมาลา |
| ๑๙ | นายบุญหลอง โยธาวงษ์ | สมาชิก อบต.ม.๑4 | บุญหลอง โยธาวงษ์ |
| ๒๐ | นายสุพิศ กุลโคตร | สมาชิก อบต.ม.๑4 | สุพิศ กุลโคตร |

**ผู้เข้าร่วมประชุม**

|  |  |  |  |
| --- | --- | --- | --- |
| ๑ | นายวิเชียร พูดเพราะ | นายก อบต. | วิเชียร พูดเพราะ |
| ๒ | นางอุมาพร วรรณวงษ์ | รองนายก อบต. | อุมาพร วรรณวงษ์ |
| ๓ | นายสัญญา ดวงแก้ว | รองนายก อบต. | - |
| ๔ | นายอนันท์ ประทังโข | เลขานุการนายก อบต. | - |
| 5 | นางนิยดา จวงโส | รองปลัด อบต.นาสี รักษาราชการแทน ปลัด อบต.นาสี | นิยดา จวงโส |
| 6 | นายศักดิ์ดา ภาชู | หัวหน้าสำนักปลัด | ศักดิ์ดา ภาชู |
| 7 | นางศศิประภา จันทะรัตน์ | นักวิเคราะห์ฯ | ศศิประภา จันทะรัตน์ |
| 8 | นางสาวชุติกาญจน์ กันหา | ผู้ช่วยนักวิเคราะห์ฯ | ชุติกาญจน์ กันหา |
| 9 | นายประพันธ์ ภูผัน | นักวิชาการศึกษา | ประพันธ์ ภูผัน |
|  |  |  |  |

-2-

**เปิดประชุม เวลา 09.3๐ น.**

เมื่อที่ประชุมพร้อม เลขานุการสภาฯ ให้สัญญาณเชิญสมาชิกสภาองค์การบริหารส่วนตำบล ทุกคนเข้าห้องประชุมแล้วรายงานประธานสภาฯ ว่าสมาชิกสภาองค์การบริหารส่วนตำบลนาสี จำนวน 16 คน ครบองค์ประชุมแล้ว

นายสมชาย ศรีพุทธา จุดธูปเทียนบูชาพระรัตนตรัย นำไหว้พระสวดมนต์ ตรวจองค์ประชุมอีกครั้ง กล่าวเปิด

ประธานสภาฯ การประชุมสภา สมัยสามัญ สมัยที่ 3/2562 ครั้งที่ 2 วันที่ 21 สิงหาคม 2562 และดำเนินการประชุมตามระเบียบวาระการประชุมต่อไป

**ระเบียบวาระที่ ๑ เรื่อง ประธานแจ้งที่ประชุมทราบ**

- ไม่มี -

**ระเบียบวาระที่ ๒ เรื่อง รับรองรายงานการประชุมครั้งที่แล้ว**

- สมัยสามัญ สมัยที่ 3 ครั้งที่ 1/2562 ลงวันที่ 14 สิงหาคม 2562

ประธานสภา ฯ - ขอให้ที่ประชุม ได้ตรวจสอบรายงานการประชุมสภาองค์การบริหารส่วนตำบล

ครั้งที่แล้วว่ามีข้อความตอนใดควรแก้ไขหรือเพิ่มเติมอีกหรือไม่อย่างไร

**มติที่ประชุม - ที่ประชุมไม่มีการแก้ไข และมีมติรับรองรายงานการประชุม เอกฉันท์**

**จำนวน 16 เสียง**

**ระเบียบวาระที่ ๓** **เรื่อง กระทู้ถาม**

ประธานสภาฯ - แจ้งระเบียบกระทรวงมหาดไทยว่าด้วยข้อบังคับการประชุมสภาท้องถิ่น

พ.ศ.๒๕๔๗ ในหัวข้อกระทู้ถามก็ขอเชิญท่านเจ้าหน้าที่เป็นผู้ชี้แจง

นายศักดิ์ดา ภาชู -ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗

หัวหน้าสำนักปลัด หมวด ๗ กระทู้ถาม

ข้อ ๘๗ กระทู้ถาม คือ คำถามซึ่งสมาชิกสภาท้องถิ่นตั้งขึ้นเพื่อสอบถามผู้บริหารท้องถิ่นเกี่ยวกับข้อเท็จจริงหรือนโยบายอันเกี่ยวกับงานในหน้าที่ของผู้บริหารท้องถิ่น

ข้อ ๘๘ กระทู้ถามมี ๒ ประเภท คือ

(๑) กระทู้ถามทั่วไป

(๒) กระทู้ถามด่วน

ข้อ ๘๙ กระทู้ถามแต่ละกระทู้นั้น ให้ผู้ตั้งกระทู้ถามตั้งคำถามและซักถามได้แต่เพียงผู้เดียวการตั้งกระทู้ถามให้อนุโลมใช้ตามแบบท้ายระเบียบนี้

ข้อ ๙๐ กระทู้ถามต้องไม่มีลักษณะอย่างใดอย่างหนึ่งดังต่อไปนี้

(๑) มีข้อความเชิงประชด เสียดสี หรือแกล้งกล่าวใส่ร้าย

(๒) เคลือบคลุม หรือเข้าใจยาก

(๓) ในเรื่องที่ได้ตอบแล้ว หรือได้ชี้แจงแล้วว่าไม่ตอบ หรือที่ตกไป

(๔) เป็นเรื่องที่มีประเด็นคำถามซ้ำกับกระทู้ถามซึ่งมีผู้เสนอมาก่อน

(๕) เพื่อให้ออกความเห็น

(๖) ในปัญหาข้อกฎหมาย

(๗) ในเรื่องไม่เป็นสาระสำคัญ

(๘) เพื่อทราบกิจการส่วนตัวของบุคคลใด ๆ เว้นแต่ที่เกี่ยวกับงานในหน้าที่ราชการ

-3-

กระทู้ถามที่มีลักษณะตามวรรคหนึ่งถือเป็นกระทู้ถามที่ต้องห้ามไม่ให้ถาม ห้าม

ประธานสภาท้องถิ่นบรรจุกระทู้ถามที่มีลักษณะตามวรรคหนึ่งเข้าระเบียบวาระการประชุม และเมื่อประธานสภาท้องถิ่นวินิจฉัยว่าเป็นกระทู้ถามที่มีลักษณะตามวรรคหนึ่ง ให้กระทู้ถามนั้นตกไป คำวินิจฉัยของประธานสภาท้องถิ่นในเรื่องนี้ให้เป็นที่สุด

ข้อ ๙๑ กระทู้ถามซึ่งต้องห้ามตามข้อ ๙๐ (๓) (๔) นั้น จะตั้งถามขึ้นใหม่ได้ในเมื่อมีสาระสำคัญต่างกัน หรือเหตุการณ์ในขณะที่มีกระทู้ถามครั้งนั้นได้เปลี่ยนแปลงไปจากเมื่อมีกระทู้ถามครั้งก่อน

ข้อ ๙๒ การตั้งกระทู้ถามทั่วไปให้เสนอล่วงหน้าเป็นหนังสือยื่นต่อประธานสภาท้องถิ่นโดยมีข้อความเป็นคำถามในข้อเท็จจริง หรือนโยบายของผู้บริหารท้องถิ่น ข้อเท็จจริงที่อ้างประกอบกระทู้ถามทั่วไปต้องเป็นข้อเท็จจริงที่ผู้ตั้งกระทู้ถามรับรองว่าถูกต้อง แม้ไม่ได้ยืนยันรับรองไว้ในกระทู้ถามทั่วไปก็ตาม และถ้าจำเป็นจะต้องมีคำชี้แจงประกอบก็ให้ระบุแยกเป็นส่วนหนึ่งต่างหากคำถาม ข้อเท็จจริง ตลอดจนคำชี้แจงประกอบ ต้องไม่ฟุ่มเฟือย วกวน ซ้ำซาก หรือมีลักษณะเป็นการอภิปราย

ข้อ ๙๓ การตั้งกระทู้ถามด่วนต้องเป็นเรื่องที่เกี่ยวกับประโยชน์สำคัญขององค์กรปกครองส่วนท้องถิ่นหรือเหตุฉุกเฉินที่มีความจำเป็นรีบด่วนเพราะเป็นภัยสาธารณะหรือกระทบกระเทือนต่อความสงบเรียบร้อยหรือศีลธรรมอันดีของประชาชนอย่างร้ายแรง ซึ่งผู้บริหารท้องถิ่นจะต้องรีบชี้แจงหรือดำเนินการโดยทันทีในกรณีที่สงสัยให้เป็นอำนาจของประธานสภาท้องถิ่นที่จะวินิจฉัยว่ากระทู้ถามนั้นเป็นกระทู้ถามทั่วไปหรือกระทู้ถามด่วน

ข้อ ๙๔ กระทู้ถามด่วน ให้เสนอล่วงหน้าเป็นหนังสือยื่นต่อประธานสภาท้องถิ่นโดยมีหัวข้อเรื่องที่จะตั้งกระทู้ถาม ให้ประธานสภาท้องถิ่นรีบจัดส่งกระทู้ถามนั้น ไปยังผู้บริหารท้องถิ่นเพื่อเตรียมตอบและให้แจ้งไปด้วยว่าได้กำหนดจะให้ผู้ตั้งกระทู้ถาม ถามกระทู้เรื่องนั้นในการประชุมครั้งใดการกำหนดเวลาดังกล่าวนั้นให้ประธานสภาท้องถิ่นคำนึงถึงความสำคัญของเหตุการณ์และความสนใจของประชาชน

ข้อ ๙๕ กระทู้ถามทั่วไปให้ประธานสภาท้องถิ่นจัดส่งกระทู้ถามไปยังผู้บริหารท้องถิ่นเพื่อเตรียมตอบ และให้บรรจุเข้าระเบียบวาระภายในเจ็ดวันนับแต่วันที่ส่งกระทู้ถามไปยังผู้บริหารท้องถิ่น

ข้อ ๙๘ เมื่อผู้บริหารท้องถิ่นได้ตอบกระทู้ถามแล้ว ผู้ตั้งกระทู้ถามมีสิทธิซักถามได้อีกสามครั้งเว้นแต่จะขอซักถามต่อไปเพราะคำตอบยังไม่หมดประเด็นที่ซักถามและประธานสภาท้องถิ่นอนุญาตการซักถามนั้น ผู้ตั้งกระทู้ถามมีสิทธิที่จะชี้แจงข้อเท็จจริงประกอบได้เท่าที่จำเป็นแต่ต้องไม่เป็นการอภิปรายผู้บริหารท้องถิ่นมีสิทธิที่จะไม่ตอบกระทู้ถามเมื่อเห็นว่าเรื่องนั้น ๆ ยังไม่ควรเปิดเผยเพราะเกี่ยวกับประโยชน์สำคัญของทางราชการ ในกรณีที่ไม่ตอบกระทู้ถามให้ผู้บริหารท้องถิ่นแจ้งให้สภาท้องถิ่นทราบภายในกำหนดเวลาตามข้อ ๙๕

ข้อ ๙๙ ผู้บริหารท้องถิ่นจะขอเลื่อนการตอบกระทู้ถามในที่ประชุมสภาท้องถิ่นก็ได้แต่ต้องชี้แจงเหตุผลในที่ประชุมสภาท้องถิ่นและให้แจ้งด้วยว่าจะตอบเมื่อใด หากสภาท้องถิ่นเห็นว่า ระยะเวลาที่ผู้บริหารท้องถิ่นกำหนดแจ้งตอบกระทู้ตามวรรคหนึ่งนานเกินไป สภาท้องถิ่นจะมีมติกำหนดให้ผู้บริหารตอบกระทู้ถามก่อนนั้นก็ได้

ข้อ ๑๐๐ ในการประชุมสภาท้องถิ่นครั้งหนึ่ง สมาชิกสภาท้องถิ่นคนหนึ่งจะตั้งกระทู้ถาม

เกินกว่าหนึ่งกระทู้ไม่ได้ เว้นแต่ประธานสภาท้องถิ่นอนุญาต

ข้อ ๑๐๑ กระทู้ถามที่ผู้บริหารท้องถิ่นยังไม่ได้ตอบให้ระงับไปเมื่อ

(๑) ครบอายุของสภาท้องถิ่น

(๒) มีการยุบสภาท้องถิ่น

-4-

(๓) ปิดสมัยประชุมสภาท้องถิ่น

(๔) ผู้บริหารท้องถิ่นพ้นจากตำแหน่ง

**ที่ประชุม** **- รับทราบ**

ประธานสภาฯ เป็นกระทู้ถาม กระทู้ถามโดยท่านสมาชิกได้เสนอเป็นหนังสือยื่นเข้ามา เรื่อง กระทู้ถามต่อนายกอบต.นาสี ท่านบุญเพ็ง วงษ์ดินดำ ส.อบต.ม.12 ได้เสนอเป็นกระทู้ถามต่อท่านนายกอบต.นาสี ให้ถามเป็นรายข้อไป การถาม การตอบ จะได้เข้าใจทั้งผู้ถามและผู้ตอบขอเชิญท่านผู้ยื่นกระทู้ถามขอเชิญครับ

นายบุญเพ็ง วงษ์ดินดำ เรียนประธานสภา อบต.นาสี ผมเสนอกระทู้ถามท่านนายก อบต.นาสี ดังนี้

ส.อบต.ม.12 - เรื่องการจัดซื้อธงชาติ ธงตราสัญลักษณ์ ใช้งบประมาณเท่าไหร่ งบประมาณมาจากไหน ดำเนินการแจกจ่ายอย่างไร ขอทราบรายละเอียดเป็นอย่างไร และทำไมทางผู้บริหารไม่แจ้งให้ทางสมาชิกได้รับทราบ แต่ท่านไปแจ้งให้ฝ่ายปกครองนำธงไปเพื่อแจกจ่ายให้กับประชาชน ฝากทางผู้บริหารได้ให้ความสำคัญกับสมาชิกด้วย

นางนิยดา จวงโส ขอชี้แจงในเรื่องการจัดซื้อธงชาติ ธงตราสัญลักษณ์ จปร. ซึ่งได้ดำเนินการตามหนังสือสั่ง

รองปลัด อบต.นาสี การของกระทรวงมหาดไทยและเพื่อเป็นการแสดงออกถึงความจงรักภักดีต่อสภาบันพระมหากษัตริย์ เพื่อใช้แจกจ่ายให้ประชาชนชาวตำบลนาสี ประดับตามบ้านเรือน ถนนและสถานที่ราชการ ซึ่งได้จัดซื้อธงชาติ จำนวน 1,400 ผืน ธงสัญลักษณ์ จำนวน 1,400 ผืน เป็นเงิน 98,000 บาท ธงญี่ปุ่นติดเสาไฟฟ้าถนนพร้อมอุปกรณ์ติดตั้ง จำนวน 42 ผืน เป็นเงิน 98,700 บาท โดยโอบงบประมาณมาจากงบบุคลากร หมวดเงินเดือนพนักงาน ซึ่งได้แจ้งผู้นำมารับไปแจกจ่ายให้กับประชาชนทุกหมู่บ้าน

นายบุญหลอง โยธาวงษ์ ตามที่ทางผู้บริหาร เจ้าหน้าที่ได้ชี้แจงการจัดซื้อธง ยังไม่มีความชัดเจนว่าซื้อในราคา

ส.อบต.ม.14 เท่าไหร่ จำนวนกี่ฝืน การแจกจ่ายอย่างไร

นายสถิตรัฐ พาไสย์ ตามที่ทางเจ้าหน้าที่ได้ชี้แจงการจัดซื้อธง ยังมีข้อสงสัยว่าการซื้อธงในราคาเท่าไหร่

ส.อบต.ม.8 จำนวนกี่ฝืน คิดว่าไม่ใช่ในราคานี้ ในการจัดซื้อก็เป็นอำนาจของผู้บริหาร แต่อยากให้ท่านได้แจ้งต่อสมาชิกสภาได้รับทราบด้วย และใช้งบประมาณจำนวนมาก ซึ่งในขณะนี้สถานะการคลังเรามีงบประมาณน้อยมาก ประชาชนมีความเดือดร้อนอยู่หลายอย่างมีความจำเป็นในการแก้ไขปัญหา ฝากถึงท่านผู้บริหารได้พิจารณาก่อนที่จะดำเนินการ และในเมื่อท่านได้ดำเนินการไปแล้วก็อยากจะให้ทางผู้บริหารได้แจ้งให้สมาชิกได้ทราบด้วย

นางสมหวัง จันทะมณี ขอสอบถามเรื่องการจัดซื้อธง ทางสมาชิกไม่รู้เรื่องการจัดซื้อ และสมาชิกอยากจะทราบ

ส.อบต.ม.8 รายละเอียด ทำไมทางผู้บริหารไม่เตรียมข้อมูลเป็นเอกสาร ให้ทางสมาชิกได้รับทราบและเข้าใจมากกว่านี้ เพื่อความชัดเจน

นางนิยดา จวงโส จะให้ทางเจ้าหน้าที่ได้ถ่ายเอกสารการจัดซื้อธงมาแจกให้กับท่านสมาชิกได้พิจารณา

รองปลัด อบต.นาสี

ประธานสภาฯ ต่อไปเป็นกระทู้ถาม โดยท่านสมาชิกได้เสนอเป็นหนังสือยื่นเข้ามา เรื่อง กระทู้ถามต่อนายกอบต.นาสี ท่านประสิทธิ์ นามโคตร ส.อบต.ม.6 ได้เสนอเป็นกระทู้ถามต่อท่านนายกอบต.นาสี ให้ถามเป็นรายข้อไป การถาม การตอบ จะได้เข้าใจทั้งผู้ถามและผู้ตอบขอเชิญท่านผู้ยื่นกระทู้ถามขอเชิญครับ

-5-

นายประสิทธิ์ นามโคตร เรียนประธานสภา อบต.นาสี ผมเสนอกระทู้ถามท่านนายก อบต.นาสี ดังนี้

ส.อบต.ม.6 - เรื่องรายละเอียดยอดเงินสะสม ในปีงบประมาณ 2562 ขณะนี้มีเงินสะสมอยู่เท่าไหร่

และสามารถใช้จ่ายได้เท่าไหร่ ถามไปยังผู้บริหารชี้แจ้งให้ทางสมาชิกได้รับทราบ

นายศักดิ์ดา ภาชู ตอบกระทู้ถามเรื่องเงินสะสม ดังนี้

หัวหน้าสำนักปลัด ในการรายงานผลการใช้จ่ายเงินสะสม ให้องค์กรปกครองส่วนท้องถิ่นรายงานผลการใช้จ่ายเงินสะสม ตามข้อ 4.1.1.2 และ 4.1.2 และให้จังหวัดรวบรวมส่งกรมส่งเสริมการปกครองท้องถิ่นตามแบบที่กำหนด (ผนวก 5)

สถานะทางการคลัง จากการรายงานของส่วนการคลัง ปัจจุบันองค์การบริหารส่วนตำบลนาสี มีเงินสะสมคงเหลือสุทธิ ณ วันที่ 8 สิงหาคม 2562 เป็นจำนวนเงิน 3,405,051.70 บาท ตามระเบียบกระทรวงมหาดไทย ว่าด้วยการรับเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547 ข้อ 89 วรรคท้ายที่กำหนดให้องค์กรปกครองส่วนท้องถิ่นจะต้องมียอดเงินสะสมคงเหลือเพียงพอที่จะจ่ายค่าใช้จ่ายประจำและกรณีฉุกเฉินที่มีสาธารณภัยเกิดขึ้น โดยการใช้จ่ายเงินสะสมให้คำนึงถึงฐานะการคลังและเสถียรภาพในระยะยาว ดังนั้น ก่อนจะนำเงินสะสมตามจำนวนในข้อ 2 ไปใช้ ให้องค์กรปกครองส่วนท้องถิ่นสำรองเงินสะสมไว้เพื่อใช้จ่ายในกรณีดังต่อไปนี้

เพื่อให้เป็นไปตามระเบียบฯ ผู้บริหารได้เตรียมดำเนินการดังนี้

1. สำรองเป็นค่าใช้จ่ายด้านบุคลากร (เงินเดือนคณะผู้บริหาร/สมาชิกสภาฯ/

พนักงานส่วนตำบล/ ลูกจ้างประจำ/พนักงานจ้าง) จำนวน 3 เดือน

1. สำรองเป็นค่าใช้จ่ายเบี้ยยังชีพผู้สูงอายุ จำนวน 3 เดือน
2. สำรองเป็นค่าใช้จ่ายเบี้ยยังชีพความพิการ จำนวน 3 เดือน
3. สำรองเป็นค่าใช้จ่ายเบี้ยยังชีพผู้ป่วยเอดส์ จำนวน 3 เดือน
4. สำรองจ่ายกรณีสาธารณภัย 10%

รวมเงินสะสมที่กันไว้เป็นจำนวนเงินทั้งสิ้น 1,485,222.46 บาท

จากยอดเงินสะสมทั้งสิ้นเป็นเงิน 3,405,051.70 บาท

เงินสะสมที่นำไปใช้ได้ตามหลักเกณฑ์ฯ 1,919,829.24 บาท

จึงเรียนมาเพื่อให้สภาองค์การบริหารส่วนตำบลนาสีพิจารณา

นายสถิตรัฐ พาไสย์ มีข้อสงสัยตามที่เจ้าหน้าที่ได้ชี้แจงเกี่ยวกับเงินสะสม เงินทุนสำรองสะสม ทำอะไรได้บ้าง

ส.อบต.ม.8 มีไว้เพื่ออะไร ทำไมถึงต้องกันเงินทุนสำรองสะสม อยากทราบรายละเอียด และ ณ วันที่ 30 กันยายน 2562 เราจะมีเงินสะสมอยู่ที่เท่าไหร่

นายศักดิ์ดา ภาชู ขอรายงานเงินสะสมและเงินทุนสำรองเงินสะสมว่ามีหลักเกณฑ์การใช้จ่ายอย่างไร

หัวหน้าสำนักปลัด การใช้จ่ายเงินสะสม หมวด 8 ข้อ 87 ทุกวันสิ้นปีงบประมาณ เมื่อองค์กรปกครองส่วน

ท้องถิ่นได้ปิดบัญชีรายรับรายจ่ายแล้ว ให้กันยอดเงินสะสมประจำปีไว้ร้อยละยี่สิบห้าของ

ทุกปี เพื่อเป็นทุนสำรองเงินสะสมโดยที่ทุนสำรองเงินสะสมนี้ให้เพิ่มขึ้นร้อยละยี่สิบห้า

ของทุกปีการจ่ายเงินทุนสำรองเงินสะสมจะกระทำได้ต่อเมื่อยอดเงินสะสมในส่วนที่เหลือมีไม่เพียงพอต่อการบริหาร ให้ขอความเห็นชอบจากสภาท้องถิ่น และขออนุมัติผู้ว่าราชการจังหวัด

ในกรณีที่ปีใด องค์กรปกครองส่วนท้องถิ่นมียอดเงินทุนสำรองเงินสะสมเกินร้อยยี่สิบห้า

ของงบประมาณรายจ่ายประจำปีนั้น หากมีความจำเป็นองค์กรปกครองส่วนท้องถิ่นอาจ

-6-

นำยอดเงินส่วนที่เกินไปใช้จ่ายได้โดยได้รับอนุมัติจากสภาท้องถิ่นภายใต้เงื่อนไข ข้อ89 (1)

ซึ่งรายละเอียดการใช้เงินทุนสำรองเงินสะสม ประจำปีก็มีวิธีการคำนวณเงินสำรองเงินสะสม โดยอาศัยระเบียบกระทรวงมหาดไทยว่าด้วย การรับเงิน การเบิกจ่ายเงิน

การรับฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น

พ.ศ.2547 และที่แก้ไขเพิ่มเติม (ฉบับที่ 2) พ.ศ.2548 หมวด 8 ข้อ 87 (วรรค 3)

วิธีคำนวณ (ข้อ 87 วรรค 3)

องค์กรปกครองส่วนท้องถิ่นที่มียอดเงินทุนสำรองสะสมเกินร้อยละยี่สิบห้าของงบประมาณรายจ่ายประจำปีงบประมาณ พ.ศ.2562

ประธานสภา ฯ - มีท่านสมาชิกท่านใดจะอภิปรายหรือไม่

ประธานสภา ฯ ก่อนเสนอความเห็นแนวทางต่อไป พักทานอาหาร 1 ชัวโมง

เวลา 13.00 โมงตรง พร้อมกันที่ห้องประชุม พิจารณาญัตติต่อไป

**พักการประชุม เวลา 12.00 น.**

**เริ่มประชุมต่อ เวลา 13.00 น.**

**ระเบียบวาระที่ 4** **เรื่อง ญัตติเสนอเพื่อพิจารณา**

**เรื่อง การพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2563 วาระที่ 2 / ขั้นแปรญัตติ**

ประธานสภา ฯ **-** ขอให้เจ้าหน้าที่ ชี้แจงระเบียบกฎหมายที่เกี่ยวข้องเชิญครับ

นายศักดิ์ดา ภาชู - ระเบียบขั้นตอนที่เกี่ยวข้องตามระเบียบกระทรวงมหาดไทยว่าด้วยข้อบังคับการประชุม

หัวหน้าสำนักปลัด สภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ.2554 ดังนี้

**ข้อ 50** เมื่อคณะกรรมการแปรญัตติได้พิจารณาแล้ว จะต้องเสนอร่างข้อบัญญัตินั้นตามร่างเดิม และตามที่มีการแก้ไขเพิ่มเติม พร้อมทั้ง

รายงานและบันทึกความเห็นยื่นต่อประธานสภาท้องถิ่น รายงานนั้นอย่างน้อยจะต้องระบุว่า ได้มีหรือไม่มีการแก้ไขเพิ่มเติมในตอนหรือข้อใดบ้าง การแปรญัตติและมติของคณะกรรมการแปรญัตติเกี่ยวด้วยการแปรญัตตินั้นเป็นประการใด การสงวนความเห็นของกรรมการแปรญัตติ ตลอดจนการสงวนคำแปรญัตติด้วย และให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันประชุมพิจารณา เว้นแต่กรณีต้องพิจารณาเป็นการด่วน ให้คณะกรรมการแปรญัตติไปร่วมประชุมสภาท้องถิ่นด้วยเพื่อแถลงประกอบรายงานหรือชี้แจงข้อสงสัยต่าง ๆ เกี่ยวกับรายงานนั้น

**ข้อ ๕๙** การแปรญัตติร่างข้อบัญญัติงบประมาณ จะกระทำได้เฉพาะการขอลดรายจ่ายหรือการขอลดจำนวนเงินที่ขออนุญาตจ่าย และต้องมีจำนวนสมาชิกสภาท้องถิ่นรับรองเช่นเดียวกับการเสนอญัตติคำแปรญัตติให้เสนอ

ล่วงหน้าเป็นหนังสือต่อประธานคณะกรรมการแปรญัตติภายในระยะเวลาที่สภาท้องถิ่นกำหนดตามข้อ 45 วรรคสาม และข้อ 49 วรรคหนึ่ง

**ข้อ ๖๐** ห้ามไม่ให้แปรญัตติรายจ่ายขึ้นใหม่ หรือเพิ่มเติมรายจ่าย หรือเปลี่ยนแปลงความประสงค์ของจำนวนเงินที่ขออนุมัติจ่าย เว้นแต่จะได้รับคำรับรองจากผู้บริหารท้องถิ่น หรือคำแปรญัตตินั้นผู้บริหารท้องถิ่นเป็น ผู้แปร

-7-

**ข้อ ๖๑** ห้ามไม่ให้แปรญัตติในรายการและจำนวนเงินซึ่งมีข้อผูกพันอย่างใดอย่างหนึ่งดังต่อไปนี้

๑. ดอกเบี้ยและเงินส่งใช้ต้นเงินกู้

๒. รายจ่ายซึ่งเป็นจำนวนเงินที่ต้องจ่ายตามกฎหมาย

ถ้ามีปัญหาว่า รายจ่ายรายการใดมีข้อผูกพันตามวรรคหนึ่งหรือไม่ ให้ประธานสภาเป็นผู้วินิจฉัยชี้ขาด

**ข้อ ๑๑๐** ญัตติร่างข้อบัญญัติที่สภาท้องถิ่นลงมติรับหลักการ และส่งคณะกรรมการแปรญัตติพิจารณาตามข้อ ๔๙ เมื่อคณะกรรมการแปรญัตติพิจารณาแล้วจะต้องเสนอร่างข้อบัญญัตินั้นตามร่างเดิม และตามที่มีการแก้ไขเพิ่มเติม พร้อมทั้งรายงานย่อยื่นต่อประธานสภาท้องถิ่นรายงานย่อตามวรรคหนึ่งอย่างน้อยต้องระบุว่า ได้มีหรือไม่มีการแก้ไขเพิ่มเติมในตอนใดหรือข้อใดบ้าง การแปรญัตติและมติของคณะกรรมการแปรญัตติเกี่ยวด้วยการแปรญัตตินั้นเป็นประการใด การสงวนความเห็นของกรรมการแปรญัตติ ตลอดจนการสงวนคำแปรญัตติด้วย

จึงขอให้สมาชิกสภาอบต.นาสี ได้พิจารณาร่างข้อบัญญัติฯ ดังกล่าวให้ละเอียดและเป็นไปตามระเบียบเพื่อประโยชน์ในการบริหารงานของ อบต.ต่อไป

ประธานสภาฯ ตามที่ประชุมสภาฯ ได้มีมติรับหลักการ ในวาระที่ 1 แห่งร่างข้อบัญญัติงบประมาณ รายจ่ายประจำปีงบประมาณ พ.ศ.2563 ไปแล้วนั้นเมื่อคราวประชุมสภาฯ สมัยสามัญ สมัยที่ 3 ครั้งที่ 1 ประจำปี พ.ศ.2562 เมื่อวันที่ 14 สิงหาคม 2562 และการพิจารณาในวาระที่ 2 ขั้นการแปรญัตติ ซึ่งที่ประชุมได้มีมติตั้งคณะกรรมการแปรญัตติ จำนวน 3 ท่าน นั้น ต่อไปผมขอเชิญประธานคณะกรรมการแปรญัตติแถลง รายงานการพิจารณาเสนอต่อที่ประชุมสภาฯ เพื่อพิจารณา

นายสถิตรัฐ พาไสย์ ตามมติที่ประชุมคณะกรรมการแปรญัตติได้แต่งตั้งกระผมเป็นประธานคณะกรรมการ

ประธานคณะกรรมการฯ แปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.2563 และ ตามมติที่ประชุมสภาองค์การบริหารส่วนตำบลนาสี สมัยสามัญ สมัยที่ 3 ครั้งที่ 1 ประจำปี 2562 เมื่อวันที่ 14 สิงหาคม 2562 ได้คัดเลือกและแต่งตั้งผู้มีรายชื่อท้ายบันทึกนี้ เป็นคณะกรรมการแปรญัตติ และได้กำหนดระยะเวลาในการเสนอคำแปรญัตติร่างงบประมาณรายจ่ายประจำปี พ.ศ. 2563 โดยกำหนดให้ยื่นเสนอได้ ตั้งแต่วันที่ 15 - 19 สิงหาคม 2562 ตั้งแต่เวลา 08.30 – 16.30 น. ณ ห้องประชุมสภาองค์การบริหารส่วนตำบลนาสี ซึ่งคณะกรรมการแปรญัตติได้กำหนดนัดวันประชุมคณะกรรมการแปรญัตติ ในวันที่ 20 สิงหาคม 2562 ตั้งแต่เวลา 08.30 น.เป็นต้นไป ดังรายละเอียดที่แจ้งแล้วนั้น ในห้วงระยะที่กำหนดนั้น ปรากฏว่า ปรากฏว่ามีสมาชิกสภาองค์การบริหารส่วนตำบลนาสี ได้เสนอคำแปรญัตติแก้ไขเพิ่มเติมและแปรญัตติเกี่ยวกับร่างข้อบัญญัติงบประมาณรายจ่ายประจำปี พ.ศ. 2563 ดังนี้

ข้อ 1 แผนงานสังคมสงเคราะห์ หมวดค่าใช้สอย รายจ่ายเพื่อให้ได้มาซึ่งบริการ ประเภทค่าจ้างเหมาบริการบุคคลภายนอก สำหรับรถรับส่งนักเรียนของ ศพด.อบต.นาสี ได้ตั้งงบประมาณรายจ่ายไว้ 74,000 บาท คณะกรรมการแปรญัตติทั้ง 3 ท่าน ได้พิจารณาแล้วได้แปรญัตติ ขอลดงบประมาณที่ตั้งไว้ 74,000 บาท คงเหลือ 72,๐๐๐ บาท ตัดลดลง จำนวน 2,๐๐๐ บาท ตั้งไว้เดือนละ 6,000 บาท

-8-

ข้อ 2 แผนงานอุตสาหกรรมและการโยธา งานก่อสร้างโครงสร้างพื้นฐาน หมวดค่าที่ดินและสิ่งก่อสร้าง ประเภท ปรับปรุงต่อเติมสำนักงาน อบต.นาสี ได้ตั้งงบประมาณรายจ่ายไว้ 176,000 บาท คณะกรรมการแปรญัตติทั้ง 3 ท่าน ได้พิจารณาแล้วได้แปรญัตติ ขอลดงบประมาณที่ตั้งไว้ 176,000 บาท คงเหลือ 156,๐๐๐ บาท ตัดลดลง จำนวน 20,๐๐๐ บาท

ข้อ 3 เพิ่มรายจ่าย เพิ่มรายจ่าย แผนงานอุตสาหกรรมและการโยธา งานก่อสร้างโครงสร้างพื้นฐาน หมวดค่าที่ดินและสิ่งก่อสร้าง ประเภทค่าบำรุงรักษาและปรับปรุงที่ดินและสิ่งก่อสร้าง คณะกรรมการแปรญัตติทั้ง 3 ท่าน ได้พิจารณาแล้วได้แปรญัตติ เพิ่มรายจ่ายจำนวน 22,000 บาท รวมงบประมาณตั้งไว้ จำนวน 222,000 บาท

รายละเอียดปรากฎตามสำเนารายงานการประชุมคณะกรรมการแปรญัตติแล้ว

จึงเรียนมาเพื่อโปรดทราบและพิจารณาส่งสำเนารายงานพร้อมเอกสารแนบมานี้ แก่สมาชิกสภา อบต.นาสี และผู้บริหาร อบต.นาสี ก่อนการประชุมพิจารณาร่างข้อบัญญัติงบประมาณรายจ่ายประจำปี พ.ศ. 2563 ในวาระที่สอง

นายประสิทธิ์ นามโคตร ตามที่คณะกรรมการแปรญัตติให้แปรลดงบประมาณลง เห็นด้วยกับคณะกรรมการแปรฯ

ส.อบต.ม.6

นางพัชราภรณ์ กิ่งมาลา ตามที่ได้ยื่นเสนอคำแปรญัตติให้แปรลดงบประมาณลง เนื่องจากเอกสารไม่ชัดเจน

ส.อบต.ม.13 เจ้าหน้าที่ยื่นเอกสารช้า จึงทำให้ขาดความเข้าใจในรายละเอียด ทางช่างก็ไม่นำเอกสารรายละเอียดงานมาเพื่อให้ทางสมาชิกได้พิจารณา ทำให้ได้มารเสนอปรับลดลง

นายสถิตรัฐ พาไสย์ ตามที่คณะกรรมการแปรญัตติให้แปรลดงบประมาณลง ในค่าใช้จ่ายจ้างเหมาบริการรถ

ส.อบต.ม.8 นักเรียนเดือนละหกพันบาทสามารถจ้างได้ ที่ตั้งไว้สูงเกินไป และปรับลดงบประมาณในๆการปรับปรุงต่อเติมสำนักงาน ท่านไม่นำเสนอเอกสารให้ชัดเจน ไม่มีรายละเอียดเพื่อให้สมาชิกได้ประกอบการพิจารณา ทางคณะกรรมการแปรญัตติจึงสมควรให้แปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.2563 รายละเอียดตามเอกสาร เพื่อให้ทางสมาชิกได้พิจารณาในวาระนี้ต่อไป

**ประธานสภา ฯ** - มีท่านสมาชิกท่านใดจะอภิปรายหรือไม่ ถ้าไม่มีสมาชิกท่านใดอภิปรายผมขอมติที่ประชุมสภาแห่งนี้ว่าท่านสมาชิกท่านใดเห็นว่า ควรให้ความเห็นชอบการแก้ไขเพิ่มเติมร่างข้อบัญญัติงบประมาณรายจ่ายประจำปี 2563 วาระที่ 2 / ขั้นแปรญัตติ

โปรดยกมือ

**มติที่ประชุม เห็นชอบ 15 เสียง**

**ไม่เห็นชอบ - เสียง**

**งดออกเสียง 1 เสียง**

เมื่อที่ประชุมสภาแห่งนี้ มีมติให้มีการแก้ไขเพิ่มเติมร่างข้อบัญญัติงบประมาณรายจ่ายประจำปีงบประมาณ พ.ศ.2563 เป็นเอกฉันท์

เมื่อผ่านวาระที่ 2 ต่อไปเป็นการพิจารณาเห็นชอบร่างเทศบัญญัติงบประมาณรายจ่ายประจำปี 2563 ตามระเบียบกระทรวงมหาดไทยว่าด้วยข้อบังคับ

-9-

การประชุมสภาท้องถิ่น พ.ศ.๒๕๔๗ และแก้ไขเพิ่มเติม (ฉบับที่ ๒) พ.ศ. ๒๕๕๔ ข้อ ๕๒ “การพิจารณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร ในการพิจารณาวาระนี้ ให้ที่ประชุมสภาท้องถิ่นลงมติว่าจะให้ตราเป็นข้อบัญญัติหรือไม่”

นายสมชาย ศรีพุทธา เนื่องด้วยเราได้ประชุมกันมาเป็นเวลาอันสมควรแล้ว ผมจะหามติที่ประชุม ให้เรื่องเสนอเพื่อพิจารณา ในเรื่องที่ 2 เรื่องเปลี่ยนแปลงรายละเอียดคำชี้แจงงบประมาณรายจ่าย ประจำปีงบประมาณ พ.ศ.2562 เป็นมติค้างพิจารณา

**มติที่ประชุม เห็นชอบ 15 เสียง**

**ไม่เห็นชอบ - เสียง**

**งดออกเสียง 1 เสียง**

ประธานสภาฯ มติเป็นเอกฉันท์ให้ค้างพิจารณา

- ผมขอนัดประชุมสภา อบต. สมัยสามัญสมัยที่ 3 ครั้งที่ 3 ประจำปี 2562

ในวันที่ 22 สิงหาคม 2562 เวลา 09.30 น. ห้องประชุมสภา ฯ แห่งนี้

เพื่อพิจารณางบประมาณรายจ่ายประจำปี 2563 ในวาระที่ 3 และญัตติค้างพิจารณาต่อไป

มติที่ประชุม -รับทราบ

ปิดประชุมเวลา 16.00 น.

(ลงชื่อ) พัชราภรณ์ กิ่งมาลา ผู้จดวาระการประชุม

(นางพัชราภรณ์ กิ่งมาลา)

เลขานุการสภาฯ

(ลงชื่อ) สมชาย ศรีพุทธา ผู้รับรองการประชุม

(นายสมชาย ศรีพุทธา)

ประธานสภาองค์การบริหารส่วนตำบลนาสี